Benjamin Dalle

Benjamin Dalle (Brugge, 30 ogustus 1982) is e West-Vlamsche polletieker vo de CD&V. Ie is Vlams minister van Brussel, Jeugd, Media en Armoedebestrydinge, Belgisch senateur en Brussels volksvertegenwoordiger.

Benjamin Dalle groeide ip in Damme, moa verhuysde achter zyn studies noa Brussel. Ie weunde eerst in Etterbeek, loater in Sint-Jans-Molenbeek en nu in Laken. Ie studeerde rechten an den Universiteit Gent en 't latste academiejoar as Erasmusstudent in Parys, an den universiteit René Descartes. Ie studeerde ook e joar an de New York University School of Law. 

Ie legde ip 2 oktober 2019 de eed of as Vlams minister van Brussel, Jeugd en Media. Loater, in meie 2022, kwam doar de bevoegdheid Armoedebestrydinge by. De 9ste juni 2024 wierd ie verkozen in 't Brussels Parlement en kwam Brussels volksvertegenwoordiger. Sedert 18 juli 2024 ist ie ook senateur.

Benjamin Dalle is getrouwd en voader van drie zeuns.
 Externe link 
 Persoonlike website

Categorie:West-Vlamsche polletieker
Categorie:CD&V-polletieker
Categorie:Vlams minister
Categorie:Belgisch senateur
Categorie:Polletiek in Brussels Gewest